Nino Niederreiter

Kariéra

Odchovanec EHC Chur od roku 2006 pôsobil v mládežníckych tímoch HC Davos. V jeho drese si zahral aj najvyššiu švajčiarsku súťaž mužov, keď nastúpil trikrát v play-off sezóny 2008/09 - Davos celú súťaž vyhral. Od roku 2009 pôsobil Niedereiter v Portland Winterhawks v kanadskej juniorskej WHL. V roku 2010 ho na celkovej piatej pozícii draftoval klub NHL New York Islanders. V drese tohoto tímu nastúpil počas sezóny 2010/11 na deväť zápasov, v ktorých si pripísal jeden gól a tým sa stal najmladším strelcom v histórii Islanders (vek 18 rokov a 35 dní). Sezónu dokončil v Portlande, s ktorým došiel až do finále WHL, kde so spoluhráčmi nestačili na mužstvo Kootenay Ice.
Ešte pred draftom bol považovaný za najväčší talent švajčiarskeho hokeja. Pred sezónou 2011/12 nastupoval v prípravnom kempe za Islanders, ale pre zranenie triesel zmeškal úvod sezóny. Po doliečený šesťkrát nastúpil za farmu v AHL - Bridgeport Sound Tigers, než bol povolaný späť do hlavného celku. V ročníku zbieral skúsenosti väčšinou vo štvrtej útočnej formácií. V dobe výluky NHL v úvode ročníku 2012/13 hral AHL za Sound Tigers, svojimi výkonmi si vyslúžil nomináciu do zápasu hviezd tejto súťaže. Vďaka hlasovaniu fanúšikov nastúpil dokonca v úvodnej formácií Východnej konferencie. Za Sound Tigers nakoniec hral aj po rozbehnutí ročníku NHL.
Počas leta 2013 bol vymenený z Islanders do Minnesota Wild potom, čo sám požiadal o výmenu a odmietol nastúpiť do tréningového kempu newyorského klubu. V drese Minnesoty si prvýkrát zahral play off NHL a v 1. kole si pripísal v rozhodujúcom 7. zápase proti Colorado Avalanche premiérové dva góly, druhým v predĺžení rozhodol celú sériu. V septembri 2014 podpísal trojročnú zmluvu s Wild zaručujúcu celkový príjem osem miliónov dolárov.
V sezóne 2014/15 strelil svoj prvý hattrick v NHL, keď 14. novembra 2014 strelil tri góly na ľade Buffalo Sabres a prispel tak k výhre Wild 6:3.

Reprezentačná kariéra

Dvakrát si zahral na majstrovstvách sveta hráčov do 18 rokov - v roku 2008 v Rusku a 2009 v USA, v oboch prípadoch skončili Švajčiari ôsmi.
Na majstrovstvách sveta do 20 rokov 2010 v Kanade bol oporou švajčiarskej juniorskej reprezentácie, keď mužstvu pomohol k prekvapivému štvrtému miestu a sám bol zaradený do All star tímu turnaja. O rok neskôr pri svetovom šampionáte juniorov v USA zastával funkciu kapitána tímu, ktorý skončil na turnaji piaty. Vzhľadom k ročníku narodenia bol spôsobilý hrať aj na juniorských majstrovstvách sveta 2012, Islanders nevyvrátili možnosť, že ho uvoľní, ale deklarovali jeho zdravotný problémy v prebehu jesene. Jeho meno figurovalo v širšej nominácií, ktorú Švajčiari nahlásili, v konečnej nominácii sa ale neobjavil.
Na jar 2010 si v drese A-tímu švajčiarskej reprezentácie zahral na majstrovstvách sveta v Nemecku, kde bol švajčiarsky tím vyradený vo štvrťfinále a skončil piaty. Bol jednou z troch posíl Švajčiarska z NHL na majstrovstvách sveta 2012, kde jeho tím nepostúpil zo skupiny. Bol účastníkom majstrovstiev sveta 2013, kde dal 3. mája svoj premiérový gól na MS proti domácemu Švédsku (Švajčiari vyhrali 3:2). So svojim tímom získal strieborné medaile.
Bol účastníkom na olympijských hrách v Soči 2014 (9. miesto). Posilnil reprezentáciu na MS 2016 v Rusku (11. miesto).
Bol nominovaný na svetový pohár 2016 do Výberu Európy.